Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 895/11/8806	Košice, 29.3.2012
EEČ : 2-65-63-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice-okolie
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 18,68 € 
b.	Peňažná suma určená na všeobecne prospešné účely: 17,00 € 
c.	Konkrétny adresát peňažnej sumy určenej na všeobecne prospešné účely: Okresná prokuratúra Košice - okolie 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1402/KY-KS-2011.

Skutková veta: 
v katastri obce Trebejov, okres Košice - okolie dňa 17.11.2011 okolo 13.00 hod. v blízkosti rekreačnej chaty č. 38 z lesného dielca č. 308, na parcele č. 316/2   patriaceho do lesného pôdneho fondu neoprávnene spílil motorovou pílou drevinu čerešne vtáčej a túto porezal na kláty spoločne aj s voľne ležiacou drevinou buka lesného, pričom odcudzením celkovej drevnej hmoty  v objeme 0,45 m3 spôsobil pre Lesné spoločenstvo, pozemkové spoločenstvo XXXXX so sídlom v Obišovciach 101 celkovú škodu vo výške 18.68 €

Odôvodnenie: 
Uznesením policajta Obvodného oddelenia PZ v Kysaku  sp. zn. ORP-1402/KY-KS-2011  bolo začaté trestné stíhanie  a naň nadväzujúcim uznesením z 30.11.2011 bolo vznesené obvinenie XXXXX za prečin krádeže podľa § 212 ods. 2 písm. d/ Trestného zákona na tom skutkovom základe, ako je to uvedené vo výrokovej časti tohto uznesenia.
Preskúmaním spisového materiálu som zistila, že v predmetnej veci sa koná o prečine, na ktoré zákon ustanovuje trest odňatia slobody, ktorých horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodený uzavreli dňa 22.03.2012 na Okresnom súde Košice - okolie pred probačným a mediačným pracovníkom dohodu o zmieri.
V rámci vyššie uvedeného konania bolo s poškodeným  vykonané individuálne jednanie. Poškodený prehlásil, že obvinený dňa 22.3.2012 uhradil spôsobenú škodu vo výške 18,68 €. 
Obvinený dňa 22.3.2012 pred mediačnym úradníkom  slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný.  Dňa 22.03.2012 obvinený zložil na účet Okresnej prokuratúry Košice - okolie peňažnú sumu na všeobecne prospešné účely vo výške 17 € určenú podľa dohody o zmieri na peňažnú pomoc obetiam trestnej činnosti (túto sumu určil vo výške 100% na pomoc poškodeným trestnými činmi). Táto suma je primeraná závažnosti spáchaného trestného činu.
Obvinený a poškodený s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka